tartuNLP/wikipedia-smugri-20251201 huggingface dataset:
William Painter

William Painter (1838–1906) oli keksijä, joka keksi mm. kruunukorkin ja pullonavaajan. 
Painter syntyi Irlannissa ja muutti Yhdysvaltoihin 20-vuotiaana. Hän asettui asumaan Baltimoreen, ja sai keksinnöilleen kaikkiaan 80 patenttia. Kruunukorkin menestystä siivitti samaan aikaan tapahtunut hiilihapollisten juomien yleistyminen. Crown Cork and Seal Company -niminen yritys alkoi valmistaa kruunukorkkeja ja vakuuttaa juomavalmistajia korkin ylivertaisuudesta. Korkintuotanto laajeni nopeasti, ja kun Painter kuoli vuonna 1906 varakkaana miehenä, yrityksellä oli jo tytäryhtiöt Saksassa, Ranskassa, Brasiliassa ja Japanissa.
Louisvillen yliopisto

Louisvillen yliopisto () on julkinen tutkimusyliopisto Louisvillessa, Yhdysvalloissa. Yliopistolla on kolme kampus-aluetta.
Yliopiston urheilujoukkueista käytetään nimitystä Louisville Cardinals. Tunnetuin yliopiston joukkue on koulun koripallojoukkue, joka on voittanut kaksi NCAA-mestaruutta.
Pavel Stolbov

Pavel Afanasjevitš Stolbov (, 30. elokuuta 1929 Krasnyi Lutš, Ukrainan SNT, Neuvostoliitto – 15. kesäkuuta 2011 Moskova, Venäjä) oli Neuvostoliittoa edustanut telinevoimistelija, olympiavoittaja, maailman- ja euroopanmestari.
Stolbov saavutti voimistelijanurallaan yhden olympiamitalin, joukkuekilpailun kullan Melbournesta 1956. Moniottelussa hän oli 14:s, ja yksittäisillä telineillä hän oli rekillä neljäs, hevosella seitsemäs, renkailla 12:s, permannolla 16:s, hypyssä 28:s ja nojapuilla 41:s.
Maailmanmestaruuskilpailuissa Stolbov voimisteli Neuvostoliiton kultaa voittaneessa joukkueessa Moskovassa 1958. Samoissa kisoissa hän saavutti hevosella hopeaa ja nojapuilla pronssia. Prahan MM-kilpailuissa 1962 Stolbov saavutti hopeaa rekillä ja joukkuekilpailussa.
Euroopan-mestaruuskilpailuista Stolbov saavutti neljä mitalia Kööpenhaminassa 1959: maailmanmestaruuden rekillä, moniottelun ja renkaiden hopeaa ja pronssia nojapuilla.
Helios Prototype

Helios Prototype eli alkuperäiseltä ja tunnetummalta nimeltään pelkkä Helios oli NASAn aurinkovoimalla toimiva kauko-ohjattu ilma-alus (UAV), joka saavutti 29 524 metrin korkeuden 13. elokuuta 2001.
Helios Prototype sopi hyvin tieteellisten laitteiden alustaksi. Siitä pyrittiin tekemään lentokone joka pystyy lentämään mahdollisimman hitaasti, jotta se käyttäisi mahdollisimman vähän energiaa ja jotta siihen kiinnitetyt tieteelliset tutkimuslaitteet ja viestintälaitteet olisivat mahdollisimman vakaissa oloissa ja melkein tai täysin paikallaan maahan nähden. 
Kaksi lentomoodia- ja varustusta.
Helioksella oli lentämisen kannalta kaksi peruskonfiguraatiota (hyötykuorman konfiguraatiot erikseen): korkeuteen optimoitu ja lennon pituuteen optimoitu. Oli suunniteltu, että Helios voisi lentää jopa kuukausia yhteen menoon, kun se päivällä lataa akkuja ja lisäksi muuttaa varastoitua vettä vedyksi, jotta se voisi yöllä lentää akkuvirralla ja virralla, joka tulee ilma-vetypolttokennoista (joista tulee vettä kemiallisen reaktion vuoksi). Lentokorkeus tällöin olisi ollut "vain" 20 km ennätyksen 29 kilometrin sijaan. Lentokorkeus katsottiin sopivaksi, koska siellä ei ole juurikaan suihkuvirtausta eikä turbulenssia.
Yayoi Urano

Yayoi Urano (, s. 30. maaliskuuta 1969 Kawasaki) on japanilainen entinen naispainija, maailman- ja aasianmestari.
Urano saavutti maailmanmestaruuskilpailuissa vuosina 1990–1996 seitsemän finaalipaikkaa peräkkäin, joista hän hävisi vain yhden. Vuonna 1997 hän oli sarjassa 68 kg neljäs. Lisäksi Urano voitti Aasian-mestaruuskilpailujen kultaa vuonna 1996. Hänet nimettiin toisena naispainijana FILA:n kunniagalleriaan vuonna 2007.
BBC World Service

BBC World Service eli BBC:n ulkomaanpalvelu on Britannian yleisradioyhtiö BBC:n kansainvälisistä radiolähetyksistä vastaava yksikkö. Se lähettää ohjelmaa 33 eri kielellä ja sillä on 150 miljoonaa säännöllistä kuuntelijaa radion ja internetin kautta. Toisin kuin BBC:n kotimaahan tarkoitetut palvelut, World Serviceä ei rahoiteta lupamaksuilla vaan se saa rahoituksensa parlamentilta.
BBC World Service perustettiin vuonna 1932, tuolloin nimellä "Empire Service". Alkuvuosina se lähetti ainoastaan englanniksi, mutta toisen maailmansodan lähetessä alkoivat arabian ja espanjankieliset lähetykset, vastapainoksi Saksan propagandalähetyksille.
BBC:n suomenkielinen osasto.
Historia.
Vuosina 1940–1997 BBC:n ulkomaanpalvelussa toimi myös suomenkielinen toimitus, joka lähetti päivittäin uutisia ja muuta ohjelmaa Suomeen lyhytaaltolähetyksinä. 
Eräänlaisena julkisena salaisuutena kylmän sodan aikana tiedettiin BBC:n pitävän suomenkielistä palvelua yllä Britannian ulkoministeriön käskystä siltä varalta, että Neuvostoliiton naapurina elävälle Suomelle ”käy huonosti”. Tuossa tilanteessa BBC:n suomenkieliset lähetykset olisivat auttaneet puolueettoman uutistiedon saamista Suomessa. Muihin Pohjoismaihin suunnatut lähetykset BBC lopetti vuonna 1957, mutta suomenkielinen lähetystoiminta jatkui vielä neljä vuosikymmentä.
BBC:n suomenkieliset lähetykset olivat suosituimpia 1950–1960-luvulla, jolloin Yleisradio ei lähettänyt kovin paljon ulkomaista populaarimusiikkia. Tätä puutetta paikkasivat muun muassa Sirkka Ahosen toimittama "Kello kahdentoista tanssihetki" ja 1960-luvun puolivälissä Erkki Toivasen ja Sirpa Räsäsen ohjelmat svengaavasta Lontoosta.
Ihmiset suviyössä

Ihmiset suviyössä on Frans Eemil Sillanpään kirjoittama romaani vuodelta 1934. Sen on julkaissut Otava. Sillanpää luonnehti romaaniaan ”eepilliseksi sarjaksi”. Elokuvaversion valmistumisvuonna romaanista julkaistiin viides painos. Kirjan ensimmäinen virke tiivistää paljon oleellista:
Valentin Vaala on vuonna 1948 ohjannut kirjaan perustuvan elokuvan "Ihmiset suviyössä".
Garrett TPE331

Garrett TPE331 on lentokoneissa käytettävä potkuriturbiinimoottori, jonka kehitti Garrett AiResearch 1960-luvulla ja jota nykyisin valmistaa Honeywell. Moottorin eri versioista saatava teho on 575 akselihevosvoimasta aina 1650 akselihevosvoimaan. TPE331-moottoria käytetään runsaasti liike- ja kevyissä liikennekoneissa, joista esimerkkeinä BAe Jetstream 31, Dornier Do 228 ja Mitsubishi MU-2.
TPE331 on rakenteeltaan ns. kiinteäakselinen () moottori. Se tarkoittaa, että kaikki moottorin pyörivät osat ovat kiinteässä yhteydessä toisiinsa. Näin ollen potkurin kierrosluku on suoraan verrannollinen moottorin kierroslukuun. Moottorin pääosat ovat kaksivyöhykkeinen keskipakoahdin, polttokammio, kolmivyöhykkeinen aksiaalinen turbiini sekä potkuri- ja apulaitevaihteistot.
Wimbledonin tennisturnaus 2011 – miesten kaksinpeli

Novak Đoković voitti ensimmäistä kertaa urallaan Wimbledonin mestaruuden. Hän varmisti myös nousun maailmanlistan ykköseksi selviydyttyään loppuotteluun. Loppuottelussa hän voitti Rafael Nadalin neljässä erässä.
Sijoitetut pelaajat.
&lt;ol start="17"&gt;
&lt;li&gt; Richard Gasquet "(4. kierros)"
&lt;li&gt; Mihail Južnyi "(4. kierros)"
&lt;li&gt; Michaël Llodra "(4. kierros)"
&lt;li&gt; Florian Mayer "(2. kierros)"
&lt;li&gt; Fernando Verdasco "(2. kierros)"
&lt;li&gt; Aleksandr Dolgopolov "(1. kierros)"
&lt;li&gt; Janko Tipsarević "(1. kierros)"
&lt;li&gt; Juan Martín del Potro "(4. kierros)"
&lt;li&gt; Juan Ignacio Chela "(2. kierros)"
&lt;li&gt; Guillermo García-López "(2. kierros)"
&lt;li&gt; Marin Čilić "(1. kierros)"
&lt;li&gt; David Nalbandian "(3. kierros)"
&lt;li&gt; Nikolai Davydenko "(1. kierros)"
&lt;li&gt; Thomaz Bellucci "(1. kierros)"
&lt;li&gt; Milos Raonic "(2. kierros)"
&lt;li&gt; Marcos Baghdatis "(3. kierros)"
Wimbledonin tennisturnaus 2011 – naisten kaksinpeli

Turnauksen voitti Petra Kvitová, joka saavutti ensimmäisen Grand Slam -voittonsa. Tämä oli myös ensimmäinen kerta, kun hän pääsi Grand Slam -turnauksen loppuotteluun. Loppuottelussa hän voitti Marija Šarapovan luvuin 6–3, 6–4.
Sijoitetut pelaajat.
&lt;ol start="17"&gt;
&lt;li&gt; Kaia Kanepi "(1. kierros)"
&lt;li&gt; Ana Ivanović "(3. kierros)"
&lt;li&gt; Yanina Wickmayer "(4. kierros)"
&lt;li&gt; Peng Shuai "(4. kierros)"
&lt;li&gt; Flavia Pennetta "(3. kierros)"
&lt;li&gt; Shahar Pe'er "(1. kierros)"
&lt;li&gt; Venus Williams "(4. kierros)"
&lt;li&gt; Dominika Cibulková "(puolivälierät)"
&lt;li&gt; Daniela Hantuchová "(3. kierros)"
&lt;li&gt; Marija Kirilenko "(3. kierros)"
&lt;li&gt; Jarmila Gajdošová "(3. kierros)"
&lt;li&gt; Jekaterina Makarova "(1. kierros)"
&lt;li&gt; Roberta Vinci "(3. kierros)"
&lt;li&gt; Bethanie Mattek-Sands "(1. kierros)"
&lt;li&gt; Lucie Šafářová "(2. kierros)"
&lt;li&gt; Tsvetana Pironkova "(puolivälierät)"
Michal Trávníček

Michal Trávníček (s. 14. maaliskuuta 1980 Děčín, Tšekkoslovakia) on tšekkiläinen jääkiekkoilija, pelipaikaltaan vasen laitahyökkääjä. 
Trávníček on pelannut vuosina 1998–2020 lähes koko uransa Tšekin Extraligan HC Litvínovissa. Hän on välillä pelannut myös muutaman ottelun saman liigan HC Zlínissä kaudella 2005–2006. Hän sai NHL-varauksen, kun Toronto Maple Leafs varasi hänet numerolla 228 kahdeksannella kierroksella, ja kaksi vuotta varauksensa jälkeen hän siirtyi pelaamaan AHL:n St. John's Maple Leafsiin, Toronton silloiseen farmijoukkueeseen. Hän pelasi St. John'sissa kahdella kaudella, koko kauden 2000–2001 sekä osan kaudesta 2001–2002, josta pelasi osan myös HC Litvínovissa. Trávníček on tehnyt Extraligassa pelaaminaan vuosina parhaimmillaan 25 tehopistettä yhden runkosarjakauden aikana, mikä tapahtui kaudella 2008–2009, jolla hän pelasi 52 ottelua ja teki kahdeksan maalia sekä antoi 17 maaliin johtanutta syöttöä.
Kaudeksi 2020–2021 hän siirtyi Tšekin toiseksi korkeimmalla sarjatasolla 1. česká hokejová ligassa pelaavaan HC Slovan Ústí nad Labemin joukkueeseen.
Trávníček on edustanut Tšekin jääkiekkomaajoukkuetta Euro Hockey Tourin otteluissa kaudella 2003–2004. Hän on pelannut myös Tšekin alle 20-vuotiaiden maajoukkueessa. Marraskuussa 1999, jolloin Tšekki kohtasi Helsingissä pelatussa nuorten ottelussa Ruotsin, Trávníček aiheutti korkealla mailalla vamman Ruotsin Mattias Weinhandlin vasempaan silmään tilanteessa, jossa Weinhandl oli hetkeä aikaisemmin koukannut häntä mailallaan. Vaikka tapaus oli Trávníčekin itsensä mukaan puhdas vahinko, Kansainvälinen jääkiekkoliitto langetti hänelle tilanteesta myöhemmin samana vuonna kolmen vuoden pelikiellon maaotteluhin. Aiemmin samana vuonna hän oli saanut kahden ottelun pelikiellon sylkäistyään päin linjatuomaria jääkiekon nuorten maailmanmestaruuskilpailuissa pelatussa ottelussa.
Ja alla oli tulinen järvi

Ja alla oli tulinen järvi on Risto Orkon ohjaama elokuva vuodelta 1937. Melodraamaksi luonnehdittu elokuva perustuu Maila Talvion elokuvaa varten kirjoittamaan käsikirjoitettuun luonnokseen "Jussi Raalan elämä ja loppu" (1936). 
Juoni.
Jussi Raala (Joel Rinne) menettää tulevan perintönsä, kartanon ja sahan, isänsä myytyä ryypiskellessään omaisuutensa paikalliselle patruuna Lumialle (Hugo Hytönen). Raala juo itsekin ja tekee lapsen torpantytön kanssa. 
Katkeroituneena hän lähtee 25 vuodeksi Amerikkaan ja rikastuttuaan palaa kostamaan.
Tuotanto.
Helmikuussa 1937 ensi-iltaan tulleen elokuvan ulkokuvaukset tehtiin edellisenä kesänä Vääksyn kartanon alueella. Kuvaajaksi oli suunniteltu Erik Blombergia, mutta tehtävä tuli kuitenkin ruotsalaiselle Albert Rudlingille. Arkkitehti Aarne Ervi teki tähän elokuvaan ainoan lavastustyönsä. Elokuva myytiin Ruotsiin ja suomalaisalueille Yhdysvaltoihin ja Kanadaan.
Vastaanotto.
Elokuvan katsojamenestys oli Suomessa vuoden toiseksi heikoin.
Aikalaisarvioissa elokuvaa pidettiin taiteellisesti kunnianhimoisena, mutta syyt siihen ettei tavoite toteutunut, nähtiin toisissa arvioissa käsikirjoituksessa, toisissa taas ohjauksessa. Hugo Hytönen patruunana sai yleisesti kiitosta.
Kriitikko Henri Waltter Rehnströmin mukaan Rinne, Hytönen ja Angerkoski vetävät roolinsa herkullisesti yli.
Kolmivarvaslaiskiainen

Kolmivarvaslaiskiainen ("Bradypus tridactylus") on Etelä-Amerikan pohjois- ja koillisosissa elävä laiskiaislaji.
Kolmivarvaslaiskiaista tavataan Brasiliassa, Ranskan Guayanassa, Guyanassa, Surinamessa ja Venezuelassa. Sen elinympäristöä ovat kosteat trooppiset metsät. Laji luokitellaan elinvoimaiseksi.
Muiden laiskiaisten tavoin kolmivarvaslaiskiainen syö puiden lehtiä, joita se kerää kulkemalla puiden oksistossa pitkien raajojensa varassa selkä alaspäin roikkuen. Se liikkuu enimmäkseen hämärissä ja viettää päivät lepäillen. Naaras synnyttää yhden poikasen vuodessa.
Kolmivarvaslaiskiaisella on pitkä hapsottava turkki, josta sadevesi valuu nopeasti maahan. Sillä on kaikissa raajoissaan kolme varvasta. Eläin on noin metrin mittainen.
Derech Hamelech

Derekh Hamelech (, ) oli Israelin edustuskappale vuoden 1989 Euroviisuissa. Sen esittivät Gili Netanel ja Galit Burg-Michael. Kappaleen säveltäjä ja sanoittaja oli Shaike Paikov.
Kappale sijoittui Sveitsin Lausannessa järjestetyssä loppukilpailussa 12. sijalle, ja keräsi 50 pistettä. Eniten pisteitä kappale sai Irlannilta, Sveitsiltä ja Jugoslavialta, jotka kukin antoivat seitsemän pistettä.
Tales of

Tales of () on Namco Bandai Gamesin kehittämä roolipelisarja. Sarjan ensimmäinen peli oli "Tales of Phantasia", joka julkaistiin vuonna . Nykyään sarjaan kuuluu neljätoista peliä, joiden lisäksi on julkaistu useita pääsarjaan kuulumattomia pelejä ja remake-pelejä sarjan vanhempien osien pohjalta. 
Joulukuuhun 2012 mennessä Tales-pelejä oli myyty maailmanlaajuisesti 15 miljoonaa kappaletta. Vuonna 2019 uutisoitiin sarjan ylittäneen 20 miljoonan kappaleen myynnin.
Cyril Evans

Cyril Furmstone Evans (1892–1959) oli brittiläinen sähköttäjä, joka tunnetaan parhaiten SS Californianin sähköttäjänä. Evans oli 20-vuotias Titanicin onnettomuuden aikana. Onnettomuusiltana 14. huhtikuuta kello 23 aikaan juuri ennen onnettomuutta Evans oli lähettänyt Titanicille viestin, jossa hän kertoi kolmesta suuresta jäävuoresta, jotka olivat matkaamassa Titanicia kohti. 
Samaan aikaan Titanicin sähköttäjä Jack Phillips oli lähettämässä viestiä Newfoundlandiin Cape Raceen. Evansin viesti kuului niin kovaa hänen korviinsa, että Phillips kimpaantui ja karjaisi Evansille töykeästi ja käski tämän pitää suunsa kiinni. Syy tähän oli se, että Californian oli vain 10 kilometrin päässä Titanicista. Toinen versio kertoo myös, että viesti oli merkitty väärin. Tämän jälkeen Evans sammutti laitteistonsa ja meni nukkumaan. 
Tätä voidaan pitää syynä siihen, miksi Californian ei päässyt ajoissa pelastamaan Titanicia. Myöskään Californianin kapteeni Stanley Lord ei herättänyt Evansia huomattuaan Titanicin hätäraketit. Kun Evans myöhemmin heräsi ja käynnisti laitteistonsa ja sai tietää Titanicin onnettomuudesta, oli jo liian myöhäistä. Myöhemmin Evans ja Lord joutuivat kuulusteluihin, joissa heitä syytettiin välinpitämättömyydestä Titanicia kohtaan. Evans kuitenkin vapautettiin syytteistä.
Myöhemmin Evans jatkoi Marconi Wireless Companyn ja Eastern Telegraph Companyn palveluksessa loppuelämänsä. Hän palveli myös ensimmäisessä ja toisessa maailmansodassa sähköttäjänä brittiläisille joukoille Pohjois-Afrikassa ja Italiassa. Evans kuoli sydänkohtaukseen vuonna 1959.
Pratt &amp; Whitney Canada PT6

PT6 on kanadalaisen Pratt &amp; Whitney Canada -yhtiön valmistama kaasuturbiinimoottori. PT6A on lentokoneissa käytettävä potkuriturbiiniversio, kun taas PT6B ja PT6C -versiot on tarkoitettu helikopterikäyttöön. PT6A-moottorin eri versioiden teho vaihtelee 580 akselihevosvoimasta aina 1940 akselihevosvoimaan. PT6A-moottoreita käytetään runsaasti liike- ja kevyissä liikennekoneissa, esimerkkeinä Beechcraft King Air, DHC-6 Twin Otter ja Embraer EMB 110 Bandeirante. Moottori on ollut valmistuksessa 1960-luvun alkupuolelta lähtien.
PT6 on rakenteeltaan ns. vapaaturbiinimoottori (). Se tarkoittaa, että potkuri on yhdistetty alennusvaihteiston välityksellä ns. tehoturbiiniin, joka puolestaan ei ole mekaanisesti kytketty ns. kaasugeneraattoriin, jossa sijaitsevat ahdin, polttokammio-osa ja ahdinta käyttävä turbiini. Näin ollen potkurin ja kaasugeneraattorin kierrosluvut voivat vaihdella toisistaan riippumatta.
Mathilde Johansson

Mathilde Johansson (s 28. huhtikuuta 1985 Göteborg, Ruotsi) on ranskalainen tennispelaaja. Parhaimmillaan hän on ollut naisten maailmanlistalla kaksinpelissä sijalla 59 huhtikuussa 2009. Hän on voittanut 12 ITF-turnausta kaksinpelissä.
Grand Slam -turnauksissa Johansson on parhaimmillaan päässyt kolmannelle kierrokselle Ranskan avoimissa vuonna 2012.
Ensimmäisen välieräpaikkansa WTA-kiertueella Johansson saavutti helmikuussa 2011 Bogotán turnauksessa. Ennen tätä hän oli aikaisemmin päässyt puolivälieriin sekä Bogotássa että Acapulcossa vuonna 2009. Turnauksen välierissä Johansson voitti Carla Suárez Navarron, kunnes hävisi loppuottelussa Lourdes Domínguez Linolle luvuin 6–2, 3–6, 2–6.
Koivuvenhokas

Koivuvenhokas, aikaisemmalta nimeltään venhoyökkönen, ("Pseudoips prasinanus") on yleinen, kirkkaan vihreä yöperhonen.
Koko ja ulkonäkö.
Koivuvenhokas on yksi melko harvoista vihreistä perhoslajeista. Koiraan etusiivet ovat kellanvihreät ja siiven reunan ripsissä on usein punaruskeita täpliä. Takasiivet ovat vaaleankeltaiset. Naaraan etusiivet ovat hivenen sinertävän vihreät ja takasiivet valkoiset. Molemmilla sukupuolilla etusiiven poikki kulkee kolme vaaleaa, rajoiltaan epäselvää vaaleaa vinojuovaa. Keskiruumis on etusiipien tapaan vihreä ja tuntosarvet voimakkaan punaruskeat. Siipiväli on koiraalla 31–36 mm ja naaraalla 34–40 mm.
Toukka on vaalean vihreä ja siinä on pieniä, vaaleita pisteitä. Selkäpuolella on pari vaaleaa pitkittäisjuovaa. Toukan pää on kookas ja peräpää kapenee teräväksi. Erityisenä tuntomerkkinä toukan vatsajaloissa on huomattavan suuret, imukuppimaiset tarttumapinnat.
Levinneisyys ja lentoaika.
Koivuvenhokasta tavataan Espanjasta Keski-Euroopan poikki Venäjälle ja aina Koreaan ja Japaniin saakka ulottuvalla vyöhykkeellä. Suomessa lajia tavataan suurimmassa osassa maata elinalueen ulottuessa ainakin Etelä-Lappiin saakka. Perhonen lentää yhtenä sukupolvena kesä-heinäkuussa lentoajan huipun sijoittuessa kesäkuun loppupuoliskolle. Elo-syyskuussa voidaan tavata harvinaisen toisen sukupolven yksilöitä.
Elinympäristö ja elintavat.
Lehtimetsien laji, jota tavataan lisäksi puistoissa ja puutarhoissa. Perhoset lepäävät päivisin puissa, useimmiten lehtien alapinnoilla ja lähtevät lentoon illan hämärtyessä. Molemmat sukupuolet lentävät sekä valolle että syötille. Lentäessään perhoset tuottavat ultraääniä.
Naaras munii 200–250 munaa, jotka se sijoittelee lehtien alapinnoille. Toukat syövät öisin ja ovat täysikasvuisia elokuun lopulla tai syyskuun alussa. Koteloitumistaan varten toukka rakentaa lehden alapinnalle, puun kuorenrakoon tai maahanpudonneiden lehtien väliin vaaleanruskean, venettä muistuttavan kotelokopan, jonka sisällä itse kotelo sijaitsee. Kotelo talvehtii.
Ravintokasvi.
Toukka on polyfagi ja käyttää ravinnokseen monien erilaisten lehtipuiden lehtiä, erityisesti koivuja ("Betula"), leppiä ("Alnus"), pähkinäpensasta ("Corylus avellana") ja tammea ("Quercus robur").
Tales of Vesperia

Tales of Vesperia () on Namco Tales Studion kehittämä ja Namco Bandain julkaisema roolipeli. Peli julkaistiin Japanissa ja Yhdysvalloissa Xbox 360:lle vuonna 2008 ja Euroopassa vuotta myöhemmin. Japanissa peli julkaistiin myös PlayStation 3:lle uudistettuna versiona, johon sisältyy muun muassa kokonaan uusi pelattava hahmo, Patty Fleur. Peli kuuluu Namcon "Tales of" -roolipelisarjaan. Pelistä on tehty myös anime-elokuva "Tales of Vesperia – The First Strike", joka sijoittuu peliä edeltäviin tapahtumiin.
Juoni.
Terca Lumireis-maailmassa on aer-nimistä ainetta, jota käytetään taikaesine blastioiden polttoaineena. Jotkut blastiat pitävät kaupunkien yllä suojia, jotka suojelevat asukkaita hirviöiltä. Tämän takia ihmiset voivat hyvin harvoin poistua omasta kaupungistaan. Pelin päähahmo on maailmaa hallitsevan imperiumin pääkaupungin köyhien kaupunginosassa asuva ex-ritari Yuri Lowell, joka lähtee seikkailuun saadakseen takaisin kaupunginosan suihkulähde-blastiasta varastetun ytimen, jota ilman köyhät eivät tule toimeen. Mukaan päätyy myös aatelisneito Estelle, joka hakuaa tavata Yurin lapsuudenystävän, ritari Flynnin. Seikkailun edetessä Yuri tovereineen sotkeutuu imperiumin valtapolitiikkaan, tutustuu muinaisiin entelexeia-olentoihin ja lopulta joutuu pelastamaan koko planeetan sitä uhkaavalta vaaralta.
Montrealin kellotorni

Montrealin kellotorni (, ), joskus myös nimellä The Sailors’ Memorial Clock (), on kellotorni Montrealin kaupungissa Quebecin provinssissa Kanadassa. Kaupungin vanhalla satama-alueella sijaitsevaa tornia alettiin rakentaa vuonna 1919, ja se valmistui vuonna 1922. 
Montrealin kellotornin on suunnitellut samasta kaupungista lähtöisin ollut insinööri Paul Leclaire. Kellotorni rakennettiin muistoksi ensimmäisessä maailmansodassa kuolleille kanadalaisille merimiehille. Tornin kellomekanismi on kopio Lontoon Big Benin kellosta. 
Kellotorni on 45 metriä korkea ja se on avoinna yleisölle päivittäin kello 11–19. Ylös kellotorniin johtaa 192 porrasaskelmaa.
Beechcraft

Beechcraft eli virallisesti Beech Aircraft Company on yhdysvaltalaisen Walter H. Beechin Kansasissa Wichitassa huhtikuussa 1932 perustama yritys, jonka tarkoituksena oli suunnitella ja valmistaa lentokoneita. Beechcraft on valmistanut lähinnä pieniä ja keskisuuria, yhdellä tai kahdella mäntä- tai potkuriturbiinimoottorilla varustettuja koneita. Tehtaat sijaitsevat Wichitassa.
Raytheon Company osti yrityksen 8. helmikuuta 1980 ja se sulautettiin osaksi Raytheon Corporate Jetsiä syyskuussa 1994, jolloin se nimettiin Raytheon Aircraft Corporationiksi. Raytheon myi tämän toimialan vuonna 2006 Goldman Sachsin johtamalle sijoittajaryhmälle, joka perusti sen pohjalle uuden Hawker Beechcraft -yhtiön. Beechcraft on nykyisin yksi tuon yhtiön tuotemerkeistä. Vuonna 2014 monialayritys Textron osti Beechcraftin ja yhtiö sulautettiin osaksi Textronin Textron Aviation -liiketoimintasegmenttiä.
Konetyyppejä.
Luettelo ei kata kaikkia Beechcraftin valmistamia konetyyppejä.
Eira Paunu

Eira Maija Paunu (22. toukokuuta 1908 Tottijärvi – 7. toukokuuta 2013 Jyväskylä) oli suomalainen professori, teologian tohtori, naispappeuden edistäjä ja yliopettaja. Paunu väitteli ensimmäisenä naisena Suomessa teologian tohtoriksi vuonna 1952. 
Paunun äiti oli opettaja Elli Johanna Paunu (o.s. Halla, 1881–1953) ja isä lääninrovasti, teologian tohtori Hjalmar Abraham Paunu (1882–1970). Eira syntyi nelilapsisen perheen vanhimpana. Myöhemmin hänelle syntyivät myös sisarukset rovasti Lauri Paunu (1910–2006), kirjailija Toini (1913–2010) ja Liisa (1918–2014). Liisan puoliso oli kouluneuvos Antti Tuomi-Nikula (1916–2004). Eira Paunu ei koskaan avioitunut eikä hänellä ollut omia lapsia. Professorin arvonimen hän sai vuonna 1999. Paunu jäi eläkkeelle opettajan virastaan vuonna 1972. Hän asui nuoremman sisarensa Liisan tavoin Jyväskylässä. Eira Paunu muutti 104-vuotiaana kaatumistapaturman vuoksi omasta kodistaan jyväskyläläiseen vanhainkotiin. Hän kuoli pian tapaturman jälkeen vanhainkotiin muutettuaan vain muutama viikko ennen kuin olisi täyttänyt 105 vuotta.
Rochesterin linna

Rochesterin linna sijaitsee Medwayjoen itärannalla Rochesterissa. 1100-luvulla valmistunut keskuslinna on yksi Englannin ja Ranskan parhaiten säilyneitä. Linnassa taisteltiin viimeisen kerran vuonna 1381, jolloin se vallattiin talonpoikaiskapinan aikana.
Historia.
Aulus Plautius rakennutti paikalle linnoituksen vartioimaan tärkeää joenylityspaikkaa. Vilhelm Valloittaja nimitti puoliveljensä Odo Bayeuxlaisen Kentin jaarliksi. Domesday bookissa on epäsuora maininta linnasta. Sen mukaan Rochesterin piispalle annettiin Aylesfordista maata vastineeksi maasta, jolle rakennettiin linna. Vilhelm Punainen piiritti linnakaupunkia onnistuneesti vuonna 1088. Henrik I antoi linnan omistuksen William de Corbeilille vastineeksi siitä, että tämä vuonna 1127 rakennutti keskuslinnan, joka vielä nykyäänkin on hyvässä kunnossa. Robert, Gloucesterin jaarli oli vangittuna linnan tornissa
Kuningas Juhana Maattoman piirittäessä linnaa vuonna 1215 ensimmäisessä paronien sodassa kehämuurin perustuksiin kaivettiin tunneleita sen sortamiseksi. Esipihan valtaamisen jälkeen puolustajat vetäytyivät keskuslinnaan, jonka kaakkoiskulma romahdutettiin samalla tavalla. Korjauksia tehtiin vuosina 1221–1223.
Myöhemmät vaiheet.
Rochesterin kaupungille linna siirtyi vuonna 1884 ja nyt sen omistaa English Heritage. Se on avoinna yleisölle.
Andreas Seppi

Andreas Seppi (s. 21. helmikuuta 1984 Bolzano) on italialainen tennispelaaja. Parhaimmillaan hän on ollut kaksinpelissä ATP-listan sijalla 18 tammikuussa 2013. Hän on voittanut urallaan kolme ATP-turnausta kaksinpelissä ja yhden nelinpelissä.
Grand Slam -turnauksissa Seppi on päässyt kaksinpelissä parhaimmillaan neljännelle kierrokselle Ranskan avoimissa vuonna 2012, Australian avoimissa vuosina 2013 ja 2015 ja Wimbledonissa vuonna 2013 sekä kolmannelle kierrokselle Wimbledonissa vuosina 2008 ja 2009 sekä Yhdysvaltain avoimissa vuonna 2008.
Ensimmäisen finaalipaikkansa ATP-kiertueen kaksinpelissä Seppi saavutti vuonna 2007 Gstaadissa. Ensimmäisen ATP-turnausvoittonsa hän otti Eastbournessa, jossa hän voitti loppuottelussa Janko Tipsarevićin luvuin 7–6(5), 3–6, 5–3 luovutus. Tipsarević lopetti ottelun ratkaisevassa erässä kaaduttuaan liukkaalla ruohokentällä ja loukattuaan jalkansa. Toisen turnausvoittonsa Seppi saavutti Belgradissa keväällä 2012 voitettuaan loppuottelussa ranskalaisen Benoît Pairen lukemin 6–3, 6–2.
Seppi eteni Wimbledonissa 2013 4. kierrokselle, jossa hävisi argentiinalaiselle Juan Martín del Potrolle.
Seppin valmentajana on toiminut Massimo Sartori vuodesta 1995 lähtien.
Beechcraft King Air

Beechcraft King Air on yhdysvaltalainen, kahdella potkuriturbiinimoottorilla varustettu liike- ja matkustajalentokone, jonka Beechcraft suunnitteli 1960-luvun alkupuolella ja jota nykyisin valmistaa Hawker Beechcraft -yhtiö. Useimmat versiot on varustettu Pratt &amp; Whitney Canada PT6 -moottoreilla.
Versiot.
Model 65-90 King Air.
Model 65-90 oli ensimmäinen King Air -malli, ja sen toimitukset alkoivat vuonna 1964.
A100 King Air.
A100 oli seuraava, pidennetty ja siipien kärkiväliltään isompi malli, joka lensi ensilentonsa vuonna 1969. Sen toimitukset alkoivat vuonna 1971.
B100 King Air.
B100 oli suorituskykyisempi versio A100-konetyypistä. B100:ssa voimanlähteenä oli tehokkaammat Garrett TPE331-6-252B -moottorit (2 kpl), joiden teho oli 533 kW (725 hv).
U-21 Ute.
U-21 oli sotilaskäyttöön suunnattu versio King Air -koneesta.
200 Super King Air.
Model 200 Super King Air -mallissa on Model 100 -versioon verrattuna suurempi siipien kärkiväli, suurempi polttoainetankki sekä pyrstö on T-mallinen tavanomaisen mallin sijasta. Sen kiitoratavaatimus on vain 600 metriä. 200 Super King Air -konetyyppi lensi ensilentonsa 27 lokakuuta 1972 ja sen toimitukset alkoivat vuonna 1974.
B200 Super King Air.
B200 esiteltiin 1980-luvun alkupuolella. Siinä on 200 Super King Air -tyyppiin verrattuna pidempi toimintasäde ja hiukan parempi suorituskyky uudemman moottorin ansiosta.
C-12 Huron.
C-12 Huron on Beechcraft 200 Super King Air -konetyypistä Yhdysvaltain maavoimille muunneltu kone, joita on useita eri versioita: C-12A, C-12C, C-12D ja RU-21J armeijalle, UC-12B ja UC-12F merivoimille, C-12A, C-12E ja C-12F ilmavoimille ja RC-12D sekä RC-12H tiedustelukäyttöön.
King Air 350i.
King Air 350i on uusin King Air -versio.
Kunnian obeliski

Kunnian obeliski () on monumentti Toljattin kaupungissa, Samaran alueella Venäjällä. Monumentti on rakennettu suuren isänmaallisen sodan sankareille. Kunnian obeliski valmistui vuonna 1958. Vuonna 1975 monumentti restauroitiin ja monumenttiin lisättiin pronssilaattoja. Vuonna 1978 ikuinen liekki lisättiin monumentin eteen.
Timo Mäkelä (jääkiekkoilija)

Timo Mäkelä (s. 31. toukokuuta 1943 Pori) on suomalainen jääkiekkoilija. Hän pelasi SM-sarjassa vuosina 1964–1967 ja voitti yhden Suomen-mestaruuden.
Mäkelä edusti koko SM-sarjauransa Rosenlewin Urheilijat -38:aa. Hän pelasi SM-sarjassa yhteensä 60 ottelua, joissa hänen tehopisteensä olivat 13 + 6 = 19 ja jäähymääränsä 20 minuuttia. Hän voitti Suomen-mestaruuden vuonna 1967.
Hän pelasi myös jalkapalloa Mestaruussarjassa vuonna 1968 Ässien riveissä. Mäkelä pelasi kaikki joukkueen 22 ottelua tehden niissä neljä maalia.
Raimo Tuli

Raimo Tuli (30. marraskuuta 1941 Tampere – 9. maaliskuuta 2013 Luvia) oli suomalainen jääkiekkoilija ja jalkapalloilija. 
Hän edusti jääkiekon SM-sarjassa Rosenlewin Urheilijoita vuosina 1964–1967. Tuli pelasi yhteensä 60 ottelua, joissa hänen tehopisteensä olivat 10+15=25 ja jäähymääränsä 27 minuuttia. Hän voitti Suomen mestaruuden vuonna 1967.
Jalkapallossa Tuli pelasi Porin Ässien joukkueessa Mestaruussarjaa vuosina 1968–1969. Alemmilla sarjatasoilla hän edusti Ässien lisäksi Tampereen Kisatovereita, RU-38:aa ja Porin Palloseuraa.
Pesäkoisa

Pesäkoisa ("Aphomia sociella") on koisaperhosiin kuuluva pienehkö, ja yleinen perhoslaji.
Koko ja ulkonäkö.
Pesäkoisa on olemukseltaan pitkänomainen, sukupuolidimorfinen perhoslaji. Koiraan etusiivet ovat pohjaväriltään kellertävänvalkoiset, ja niiden kärkiosa on siiven puolenvälin tienoolta lähtien ruskea. Ruskean värin sävy ja määrä vaihtelevat yksilöittäin, ja joillakin yksilöillä siivessä voi näkyä myös kaksi terävästi mutkittelevaa, ruskeaa poikkiviirua. Siiven etureunassa voi olla mustaa väriä. Naaraan etusiivet ovat kauttaaltaan tuhkanharmaat, mutta niidenkin sävy vaihtelee. Siiven keskiosassa on selvästi erottuva, pyöreä, musta laikku, ja joskus myös naaraan siivissä erottuu kaksi tummempaa poikkijuovaa. Molemmilla sukupuolilla etusiiven ulkoreunassa on rivi pieniä mustia täpliä ja takasiivet ovat vaaleat, kärkeä kohti tummuvat. Siipiväli 23–38 mm.
Levinneisyys ja lentoaika.
Pesäkoisa on alkujaan eurooppalainen laji, joka on levinnyt ihmisen mukana vieraslajiksi muillekin mantereille. Suomessa sitä tavataan yleisenä maan etelä- ja keskiosissa. Aikuiset perhoset lentävät kesäkuusta elokuuhun.
Elinympäristö ja elintavat.
Pesäkoisa on yöllä ja hämärässä lentävä perhonen, jota usein tapaa päivällä lepäämässä seinillä ulkovalojen luona. Toukka elää erityisesti eri ampiaislajien, mutta myös mehiläisten ja kimalaisten pesissä. Se on pesäloinen, joka käyttää ravinnokseen pesään kertynyttä orgaanista jätettä, mehiläisvahaa, isäntälajin ravintovarastoja ja jopa isäntäpistiäisen toukkia. Toukat elävät pesässä kehräämänsä lujan silkin suojassa ja voivat runsaina esiintyessään tuhota suuren osan pesän kennostoista.
Kalevi Rassa

Kalevi Toimi Juhani Rassa (3. helmikuuta 1936 Loimaa – 24. lokakuuta 1963 Ruotsi) oli suomalainen jääkiekkohyökkääjä, joka edusti Tampereen Ilvestä vuosina 1953–1962 ja voitti neljä Suomen-mestaruutta. ”Kille” pelasi kahdeksan A-, kaksi B-, ja neljä nuorten maaottelua sekä oli mukana Squaw Valleyn olympialaisissa 1960.
Rassa muutti kaudeksi 1963–1964 Ruotsiin Kiirunaan. Siellä hänen oli tarkoitus toimia Kiruna IFK:n pelaajavalmentajana. Rassa kuoli 24. lokakuuta 1963 Jällivaaran sairaalassa. Hän oli saanut kallonmurtuman muutama päivä aikaisemmin auto-onnettomuudessa. Kauden 1962–1963 Rassa oli pelannut RU-38:n riveissä Suomensarjaa tehden kymmenessä ottelussa 21 maalia voittaen joukkueen pistepörssin.
Jääkiekkoilun ohella Rassa voitti pyöräilyssä nuorten SM-hopeaa Tampereen Pyöräpojissa neljän kilometrin joukkueajossa ja pelasi jalkapalloa Ilves-Kissojen juniorijoukkueessa.
Jaakko Jaskari

Jaakko Jaskari (s. 16. huhtikuuta 1943 Karstula) on suomalainen entinen jääkiekkohyökkääjä. Hän pelasi SM-sarjassa vuosina 1960–1968 ja voitti kaksi Suomen-mestaruutta.
Jaskari edusti SM-sarjaurallaan kuuden kauden ajan Tampereen Ilvestä, sekä yhden kauden Porin Karhuja ja Porin Ässiä. Hän pelasi SM-sarjassa yhteensä 142 ottelua, joissa hänen tehopisteensä olivat 37 + 35 = 72 ja jäähymääränsä 80 minuuttia. Hän voitti Suomen-mestaruuden Ilveksen joukkueessa vuosina 1962 ja 1966 sekä saavutti lisäksi yhden SM-hopean ja kaksi SM-pronssia.
Suomen huumausainelaki

Suomen huumausainelakia (, ) sovelletaan huumeiden ja niiden valmistuksessa käytettävien aineiden valvontaan. 
Huumausainelaissa myös huumeen puhdistus on huumeen valmistusta. Huumelaissa mainitaan huumeiden yleiskieltäminen. Huumausaineen valmistusta on kaikki muu, millä huumetta saadaan aikaan, paitsi oopiumin, kokanlehtien, kannabiksen tai kannabishartsin erottelu niiden tuottokasveista.
Viranomaiset tai tieteelliset tutkimuslaitokset saavat käsitellä huumeita tutkimuksissa tai huumeiden käytön ehkäisytyössä Lääkealan turvallisuus- ja kehittämiskeskus Fimean luvalla.
Florence Ezeh

Florence Ezeh (s. 29. joulukuuta 1977 Lomé) on togolainen yleisurheilija, joka kilpailee moukarinheitossa. Hän edusti Ranskaa joulukuuhun 2005 asti.
Ezeh osallistui MM-kisoihin ensimmäistä kertaa Sevillassa 1999. Hän oli tuolloin finaalin kuudestoista heitettyään tuloksen 60,74 metriä. Ezeh sijoittui Edmontonin MM-kisoissa 2001 seitsemänneksi tuloksellaan 65,88 metriä ja oli neljäs EM-kisoissa 2002 ennätyksellään 68,03. Hän osallistui ranskalaisena vielä Pariisin MM-kotikisoihin 2003, mutta putosi siellä jo karsinnassa.
Ezeh on kilpaillut Togon väreissä vuoden 2005 loppupuolelta lähtien. Hän pitää hallussaan maan ennätystä tuloksellaan 60,97 metriä, jonka hän heitti Pariisissa 2006. Ezeh voitti hopeaa Afrikan kisoista 2007, vaikka jäi kilpailussa kolmanneksi, sillä alun perin toiseksi sijoittunut Nigerian Funke Adeoye kärähti dopingista ja hänet hylättiin. Hän uusi hopeamitalinsa seuraavan vuoden Afrikan-mestaruuskilpailuissa ja sai Afrikan-mestaruuskisoista pronssia vuonna 2010. Ezeh on osallistunut MM-kisoihin Togon edustajana kerran, Berliinissä 2009. Hän sai tuolloin tuloksen 59,76 eikä päässyt loppukilpailuun saakka.
Kultsi, suurensin kakaran

Kultsi, suurensin kakaran ("Honey, I Blew Up the Kid") on vuonna 1992 ensi-iltansa saanut komediaelokuva, joka on jatko-osa vuoden 1989 elokuvalle "Kulti, kutistin kakarat". Elokuvan ohjasi Randal Kleiser ja sen julkaisi Walt Disney Pictures. Elokuvan pääosassa näyttelevät Rick Moranis, Marcia Strassman, Robert Oliveri ja Amy O'Neill, jotka uusivat roolinsa Wayne, Diane, Amy ja Nick Szalinskina. Uutena tulokkaana elokuvassa nähdään Keri Russell, joka näyttelee Mandya, Nickin rakkauden kohdetta ja lapsenvahtia Szalinskin perheen 2-vuotiaalle lapselle Adamille, joka altistuu vahingossa Waynen uudelle keksinnölle, kasvaen vähitellen valtaviin mittoihin.
Elokuvaa seurasi vielä yksi jatko-osa, tällä kertaa vuonna 1997 suoraan videolle julkaistu elokuva "Kulti, kutistin meidät". Elokuvia seurasi myös vuosina 1997–2000 esitetty televisiosarja nimeltä "".
Vastaanotto.
Lipputulot.
Elokuva sai ensi-iltansa Yhdysvalloissa 17. heinäkuuta 1992 2 492 teatterissa, joka oli noin kaksi kertaa enemmän kuin ensimmäinen elokuva. Elokuva oli lippukassan ykkönen avausviikonloppuna, jolloin se tuotti 11 083 318 yhdysvaltain dollaria. Elokuva tuotti yhteensä Yhdysvalloissa 58 662 452 dollaria.
Kritiikki.
Elokuva on saanut yleisesti ottaen vaihtelevia arvioita. Rotten Tomatoes -verkkosivusto antoi elokuvalle 44-prosenttisesti hyväksytyn arvosanan perustuen 16 arvosteluun. "Washington Postin" kirjoittajat Desson Thompson ja Hal Hinson luonnehtivat elokuvaa yhdeksi vitsiksi. "Chicago Timesin" elokuvakriitikko Roger Ebert piti elokuvasarjan ensimmäistä osaa parempana.
Kaspars Gorkšs

Kaspars Gorkšs (s. 6. marraskuuta 1981) on latvialainen jalkapalloilija, joka pelaa Readingissa puolustajan paikalla. Hän kuuluu myös Latvian maajoukkueeseen.
Ura.
Riiassa syntynyt Gorkšs aloitti uransa kotimaassaan FK Audassa, jossa hän teki 77 ottelussa 9 maalia. Viikon pituisen koejakson jälkeen hän siirtyi Ruotsin Allsvenskanissa pelaavaan Östers IF:ään joulukuussa 2002. Hän siirtyi toiseen ruotsalaisseuraan Assyriska Föreningeniin vuonna 2005. Hän palasi Latviaan vuonna 2006 ja teki sopimuksen FK Ventspilsin kanssa. ja teki viisi maalia kaudella 2006 auttamalla seuran Virslīgan mestaruuten.
Gorkšs siirtyi Blackpooliin tammikuussa 2007 Hänet nimettiin elokuussa 2007 mestaruussarjan viikon joukkueeseen. Hän ensimmäiset maalinsa Blackpoolille liigacupin toisella kierroksella Derby Countya vastaan. Lokakuussa 2007 hänet nimettiin jälleen viikon tähdistökentälliseen. Toukokuussa 2008 hän teki Blackpool käytti sopimuksen option ja jatkoi Gorkšsin sopimusta vuodella. Kauden jälkeen häntä huhuiltiin moniin englantilaiseen seuroihin.
Heinäkuussa 2008 hän siirtyi Queens Park Rangersiin. Hän teki ensimmäisen maalinsa Rangersille marraskuussa 2009 Sheffield Wednesdayta vastaan. Syyskuussa 2010 Gorkšs teki kaksivuotisen jatkosopimuksen seuran kanssa. Kauden 2010–2011 päätteeksi QPR nousi Englannin valioliigaan. Elokuussa 2011 Gorkšs siirtyi kuitenkin Readingiin, joka nousi niin ikään valioliigaan kauden 2011–2012 päätteeksi.
Gather the Faithful

Gather the Faithful on suomalaisen power metal -yhtye Cain’s Offeringin debyyttialbumi. Albumilla soittavat laulaja Timo Kotipelto Stratovariuksesta, Sonata Arctican entinen kitaristi Jani Liimatainen, basisti Jukka Koskinen Wintersun-yhtyeestä, Jani Hurula rummuissa ja Mikko Härkin (ex-Sonata Arctica) kosketinsoittimissa. Albumin tyyli on yhdistelmä nopeatempoista power metallia ja mahtipontista sinfonista metallia.
Albumi debytoi Suomen virallisen listan sijalla 20.
Kappaleet.
Kaikki sävellykset ja sanoitukset Jani Liimatainen
Tuhkakeltasiipi

Tuhkakeltasiipi ("Eilema griseolum") on siilikkäisiin kuuluva yöperhoslaji.
Koko ja ulkonäkö.
Tuhkakeltasiiven siivet ovat selvästi muita keltasiipilajeja leveämmät ja pyöreämmät. Siipien pohjaväri on ruskeanharmaa, ja etusiiven tyvestä siiven etureunaa pitkin on lyhyt, likaisenkeltainen raita. Siipien alapinnalla ei ole tummaa kehnää. Takasiivet ovat etusiipiä vaaleamman harmaat. Pää ja takaruumiin kärki ovat kellertävät, mutta muuten ruumis on harmaa. Tuntosarvet ovat tummanruskeat. Siipiväli on 30–34 mm. Lajista tunnetaan kellanharmaa värimuoto "f. stramineola".
Toukka on täysikasvuisena 25–28 mm pitkä. Se on väriltään musta ja selkäpuolella on pareittain oransseja täpliä.
Levinneisyys ja lentoaika.
Tuhkakeltasiipeä tavataan Pohjois-Espanjasta Keski-Euroopan poikki Baltiaan ja edelleen Venäjän läpi aina Japaniin saakka. Suomessa tuhkakeltasiipi on eteläinen laji, jota tavataan lounaisrannikolta Pohjois-Savoon ulottuvalla alueella. Perhoset lentävät heinä-elokuussa.
Elinympäristö ja elintavat.
Lajia tavataan paikoittaisesti kosteissa lehti- ja sekametsissä. Perhonen on yöaktiivinen ja lähtee liikkeelle yleensä vasta lähellä keskiyötä. Molemmat sukupuolet lentävät kirkkaiden valojen luokse. Päivällä perhosia voi joskus tavata kukilta.
Naaras munii 100 munaa parin kymmenen munan ryhmissä kasveille tai kaarnanrakoihin. Toukka talvehtii keskenkasvuisena ja on täysikasvuinen kesäkuun alkupuoliskolla. Kotelo on kotelokopan ympäröimä ja sijaitsee kaarnalla tai jäkälikössä.
Ravintokasvi.
Toukka käyttää ravinnokseen jäkäliä.
Malta Memorial

Malta Memorial (suom. ' Maltan muistomerkki') on sotamuistomerkki Florianan kaupungissa Maltassa. Muistomerkki on rakennettu lentäjille jotka kuolivat toisessa maailmansodassa. Monumentti on tehty marmorista, kullasta ja pronssista. Monumentti on 15 metriä korkea ja patsaan kultainen kotka on 2,4 metriä korkea.
Nahkakeltasiipi

Nahkakeltasiipi ("Eilema depressum") on yleinen, siilikkäisiin kuuluva yöperhoslaji.
Koko ja ulkonäkö.
Nahkakeltasiipi on sukupuolidimorfinen laji, eli koiraat ja naaraat ovat erinäköisiä. Koiraan etusiivet ja ruumis ovat likaisenkeltaiset ja siiven etureunassa on kirkkaamman keltaista väriä. Siiven kärki on jokseenkin suora. Naaraan etusiivet ovat harmaanruskeat ja siiven etureunan keltainen viiru ulottuu lähes tasapaksuna siiven kärkeen asti. Siiven kärki on muodostaa terävän kulman. Takasiivet ovat molemmilla sukupuolilla harmaat. Molemmissa siipipareissa siiven ulkosyrjän ripset ovat keltaiset. Koiraalta tunnetaan värimuoto, jonka etusiivet ovat tummemman harmaat kuin naaraalla, mutta siiven etureunassa on keltaista väriä vain tyviosassa. Siipiväli 25–34 mm.
Naaraan voi sekoittaa harmokeltasiipeen ("Eilema lurideolum") tai lyijykeltasiipeen ("Eilema complaneum"), mutta eroaa näistä harmaiden takasiipiensä vuoksi.
Toukka on tummanharmaa ja sen selkäpuolella on harmaanvalkoinen, mustatäpläinen, leveä selkäjuova. Täysikasvuinen toukka on 22–25 mm pitkä.
Levinneisyys ja lentoaika.
Nahkakeltasiipeä tavataan koko Euroopassa pohjoisimpia osia lukuun ottamatta. Suomessa levinneisyys ulottuu Keski-Suomen pohjoisosiin. Lentoaika on yhtenä sukupolvena heinäkuun puolivälistä elokuun lopulle.
Elinympäristö ja elintavat.
Nahkakeltasiipi viihtyy sekä metsissä että avoimemmilla paikoilla, mutta erityisesti se suosii vanhoja havumetsiä, usein kuusikoita. Esiintymisalueellaan se on yleinen mutta paikoittainen. Perhoset lentävät illalla, pimeän tulosta keskiyöhön ja molemmat sukupuolet tulevat valolle.
Toukat elävät piilottelevaa elämää, ja niitä tavataan harvoin luonnossa. Toukka elää syöden havupuiden rungoilla kasvavia jäkäliä, avoimilla paikoilla se syö myös maajäkäliä. Toukka talvehtii ja koteloituu alkukesästä ruskean kotelokopan sisään kaarnanrakoon tai jäkälien sekaan.
Ravintokasvi.
Muiden keltasiipien tapaan toukka elää syöden jäkäliä.
Dietyylitryptamiini

Dietyylitryptamiini (DET) eli N,N-dietyylitryptamiini on tryptamiineihin kuuluva psykedeelinen hallusinogeeni. Aine kuuluu tryptamiineihin, joihin kuuluvia päihteitä ovat myös esimerkiksi joidenkin taikasienien sisältämä psilosybiini, sekä dimetyylitryptamiini (DMT).
Annostus ja vaikutukset.
Erowid-sivun mukaan tyypillinen annos on 40-60 mg poltettuna/vaporisoituna. Täydet vaikutukset ilmenevät 2-5 minuutissa annoksen vaporisoinnista. Syötynä tyypillinen annos on 50-100 mg. Täydet vaikutukset ilmenevät 40-90 minuutissa ja kestävät 2-4 tuntia.
Lainsäädäntö.
DET on Suomessa luokiteltu laittomaksi huumausaineeksi.
Planeettainväliset avaruuslennot

Planeettainväliset avaruuslennot ovat tulevaisuudessa mahdollisesti toteutuvia avaruuslentoja Aurinkokunnan planeettojen välillä. Vielä 1950-luvulla oletettiin, että 2000-luvulla avaruusmatkailu olisi arkipäivää ja avaruudessa olisi kaupunkeja sekä tukikohtia Kuussa. Miehitetty Mars-lento on ollut suunnitelmissa kauan. Nasalla on kyllä projektina saada ihmisiä Marsiin tavalla tai toisella, mutta optimististen arvioiden mukaan se tapahtuisi aikaisintaan 2030. Tieteiskirjallisuudessa on esitetty vaihtoehtona myös avaruuteen kulkevat hissit, mutta niitä ei ole käytännössä voitu vielä rakentaa, sillä riittävän kestäviä materiaaleja toimimaan hissiä nostavana köytenä ei ole.
Dimetoksiamfetamiini

Dimetoksiamfetamiinit (DMA) ovat amfetamiineihin kuuluva ryhmä kemikaaleja.
Sounds of Decay

Sounds of Decay on metalliyhtye Katatonian EP, joka julkaistiin vuonna 1997. Se on Katatonian julkaisuista ainoa, jolla Jonas Renkse ei laula, ja ensimmäinen, jota ei ole äänitetty Dan Swanön Unisound-studiossa. EP:n kansikuva esittää Jumalan itsemurhaa ja on otettu elokuvasta "Begotten". Katatonian levy-yhtiön Avantgarde Musicin johtaja ehdotti kuvan käyttöä yhtyeen jäsenille.
Nauhoittaminen.
"Sounds of Decay" äänitettiin Sunlight-studiossa kahdesti, sillä yhtye oli tyytymätön ensimmäiseen versioon. Anders Nyströmin mukaan jäsenet riitelivät keskenään ja olivat krapulassa äänitysten aikana, minkä vuoksi soitto kuulosti amatöörimäiseltä. Muutamaa viikkoa myöhemmin Katatonia palasi studioon ja äänitti EP:n uudelleen. Kuten "Brave Murder Daylla", "Sounds of Decayn" lauluosuuksista vastasi Mikael Åkerfeldt. Hän on kertonut myös pitävänsä EP:n ensimmäisestä versiosta enemmän sen raa'an äänimaailman vuoksi. Katatonia äänitti ensimmäisessä sessiossa myös kappaleen nimeltä "Untrue". Sitä ei kuitenkaan äänitetty uudelleen, eikä julkaistu EP:llä. Kappale löytyy kuitenkin Katatonian kokoelmalevyltä "Brave Yester Days".
Kappaleet.
Sävellykset: Katatonia
Pilkkusiipi

Pilkkusiipi ("Setina irrorella") on siilikkäisiin kuuluva pienehkö perhoslaji. Suomen kansallisessa uhanalaisarvioinnissa 2010 se on luokiteltu silmälläpidettäväksi (NT).
Koko ja ulkonäkö.
Etusiivet ovat likaisenoranssit ja niissä on kolme siiven poikki menevää riviä musta täpliä. Takasiivet ovat vaaleamman keltaiset ja niiden kärkiosassa saattaa erottua muutama tumma täplä. Perhosen ruumis on oranssinkeltaisia päätä, niskaa ja takaruumiin kärkiosaa lukuun ottamatta musta. Siipiväli vaihtelee 22–35 millimetrin välillä ja koiraat ovat selvästi naaraita kookkaampia.
Pohjois-Ruotsin tunturiseudulla esiintyy muoto f. "borealis", jonka täplät ovat himmeämpiä. Lisäksi siipien suomut harvemmassa, mikä tekee siivistä läpikuultavat.
Levinneisyys ja lentoaika.
Pilkkusiipeä tavataan Pohjois-Espanjasta Itä-Siperiaan ulottuvalla vyöhykkeellä. Suomessa sen levinneisyys painottuu etelään, mutta hyvin paikallisia ja eristyneitä populaatioita tunnetaan pohjoisestakin. Aikuiset perhoset lentävät heinä-elokuussa.
Elinympäristö ja elintavat.
Pilkkusiipi elää lämpimillä ja kuivilla paikoilla. Sen esiintymät ovat yleensä hyvin paikallisia mutta esiintyessään laji on tavallisesti runsas eivätkä perhoset erityisemmin piilottele. Koiraat lentävät pääasiassa yöllä ja tulevat valolle, naaraat ovat sen sijaan päiväaktiivisia.
Naaras munii noin 50 munaa, jotka se asettelee riveihin heinänkorsille. Toukka talvehtii ja koteloituu keväällä heinätuppojen tai kivikon sekaan.
Ravintokasvi.
Toukka syö maassa ja kivien pinnalla kasvavia jäkäliä.
Valentina Nazarova

Valentina Nazarova (s. 29. syyskuuta 1984 Ašgabat) on turkmenistanilainen yleisurheilija, joka kilpailee pikajuoksussa.
Nazarova osallistui MM-kisoihin ensimmäistä kertaa Helsingissä 2005. Hän kilpaili tuolloin 100 metrillä, mutta putosi jo ensimmäisellä kierroksella. Nazarova ei päässyt samalla matkalla jatkoon myöskään Osakan kisoissa 2007, jolloin hän juoksi ajan 12,02 sekuntia. Nazarova karsiutui sadan metrin matkalla myös Pekingin olympialaisissa 2008, joissa hän oli alkueränsä kuudes.
Ennätykset.
"Lähde: IAAF" 
Lähteet.
Hard Luck Cafe

Hard Luck Cafe on Reijo Mäen kirjoittama romaani, osittain tulevaisuuden Turkuun sijoittuva antiutopia. Se on Vares-kirjasarjan 17. romaani. Sen päähenkilö on ikääntynyt bordellin lipunmyyjä, entinen yksityisetsivä Jussi Vares.
Juoni.
Hard Luck Cafe kuvaa ympäristökatastrofien, sotien ja ääriliikkeiden heikentämää tulevaisuuden Eurooppaa.
Romaanin keskeisenä miljöönä on Turun kaupunki, joka on osittain slummiutunut. Eri puolille kaupunkia on syntynyt kuljetuskonteista rakennettuja etnisiä slummikyliä: "Kupittaan puistossa ei ollut enää jälkeäkään sen entisaikaisesta vehreydestä tai runsaasta puustosta. Puisto oli nyt pelkkää mustalle kuralle tallattua tasaista konttikenttää."
Entinen yksityisetsivä, ikääntynyt Jussi Vares toimii Orikedon kaupunginosassa sijaitsevan bordellin lipunmyyjänä. Romaanin nimessä esiintyvä Hard Luck Cafe on entiseen Kakolan vankilaan perustetun sairaalan terminaalihoito-osaston yhteydessä toimiva karu kanttiini. Romaanin ensimmäistä viittä osaa sitovat yhteen saman poliittisen murhan hieman toisistaan poikkeavat silminnäkijäkuvaukset. Tämä poliittinen murha ja sen tekijän selvittäminen sekä eräät muut arkaluontoiset ja laittomat operaatiot sitovat keskeiset henkilöhahmot toisiinsa.
Päähenkilö Jussi Vares tutustuu yhden yön suhteesta syntyneeseen poikaansa Matti Kalmariin, jota hän ei ole koskaan aikaisemmin tavannut. Vares auttaa sairasta ystäväänsä Hans Henri Landauta tämän valmistautuessa avustettuun itsemurhaansa. Kirjassa kuvataan eutanasiaan liittyvää kuvitteellista tapaa, lähtöjuhlia eli exitus-juhlia, joiden päätteeksi juhlan päähenkilölle annetaan juhlavieraiden läsnä ollessa tappava myrkkyannos.
4-metyyliaminoreksi

4-metyyliaminoreksi on huumaava piristekemikaali. Se on metamfetamiinin kaltainen, mutta sillä on pitempi vaikutusaika.
4-metyyliaminoreksin kemiallinen kaava on C10H12N2O, moolimassa 176,215 g/mol ja CAS-numero 3568-94-3.
4-metyyliaminoreksi on Suomessa luokiteltu laittomaksi huumeeksi.
Ibrahim Al-Matrooshi

Ibrahim Nasser Al-Matrooshi (s. 1. heinäkuuta 1970) on arabiemiirikuntalainen entinen yleisurheilija, joka kilpaili moniotteluissa.
Al-Matrooshi osallistui olympialaisiin kerran, Barcelonassa 1992. Hän oli tuolloin kymmenottelun 27. saatuaan 6124 pistettä ja jätti taakseen vain yhden loppuun asti otelleen kilpailijan, Hondurasin Jorge Floresin. Al-Matrooshi teki vuonna 1994 Dohassa kymmenotteluennätyksensä 6596 ja voitti lajissa pronssia Aasian-mestaruuskilpailuissa 1995.
Lähteet.
Khan Abdul Ghani Khan

Khan Abdul Ghani Khan (1914–1996; paštuksi:غني خان) on paštunkielinen runoilija, jota Ameer Hamza Shinwarin ohella yleisesti pidetään yhtenä 1900-luvun merkittävimmistä paštun kielellä kirjoittavista runoilijoista. Häntä verrataan runoilijoihin Khushal Khan Khattak ja Rahman Baba. Häntä kunnioitetaan myös prosaistina ja taiteilijana. Hänen isänsä on Khan Abdul Ghaffar Khan ja nuorempi veljensä Khan Abdul Wali Khan.
Ghani Khan syntyi Hashtnagarissa Britannian hallitsemaan Intiaan kuuluvalla alueella, joka nykyisin on Pakistania. Pakistanin presidentti Muhammad Zia-ul-Haq myönsi hänelle arvostetun Sitara-i-Imtiaz-palkinnon hänen panoksestaan [paštun kieli|paštunkieliselle]] kirjallisuudelle.